Document ID: 31989L0235

NEUVOSTON DIREKTIIVI,
annettu 13 päivänä maaliskuuta 1989,
moottoripyörien sallittua melutasoa ja pakokaasuja koskevan jäsenvaltioiden lainsäädännön lähentämisestä annetun direktiivin 78/1015/ETY muuttamisesta (89/235/ETY)
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 100 a artiklan,
ottaa huomioon komission ehdotuksen(1),
toimii yhdessä Euroopan parlamentin kanssa(2),
ottaa huomioon talous- ja sosiaalikomitean lausunnon(3),
sekä katsoo, että
on tärkeää hyväksyä toimenpiteitä sisämarkkinoiden toteuttamiseksi asteittain 31 päivään joulukuuta 1992 mennessä; sisämarkkinat käsittävät alueen, jolla ei ole sisäisiä rajoja ja jolla tavaroiden, henkilöiden, palvelujen ja pääomien vapaa liikkuvuus taataan,
direktiivissä 78/1015/ETY(4), sellaisena kuin se on viimeksi muutettuna direktiivillä 87/56/ETY(5), säädetään moottoripyörien melutason raja-arvoista ja moottoripyöriin alkuperäisesti asennetuista pakojärjestelmistä,
vaihtopakojärjestelmät eroavat hyvin usein alkuperäisistä laitteistoista mikä aiheuttaa vastakkaisia vaikutuksia moottoripyörien melupäästöihin; tällaisten vaihtolaitteiden ETY-tyyppihyväksyntämenettelyllä voidaan todentaa, että laitetyyppi täyttää tekniset vaatimukset ja että yhteisön tasolla suoritetut tarkastukset ovat riittäviä käytössä olevien moottoripyörien melutason alentamiseksi sekä tarjoavat väestölle lisäsuojaa tällaisten ajoneuvojen aiheuttamalta meluhaitalta, ja
direktiiviä 78/1015/ETY olisi muutettava sisällyttämällä siihen säännöksiä pakojärjestelmistä erillisinä teknisinä yksiköinä, joita pidetään kaupan ja käytetään vaihto-osina, jotta tällaisia laitteistoja voidaan säännellä yhteisön vaatimuksilla tehokkaan suojan varmistamiseksi meluhaittoja vastaan,
ON ANTANUT TÄMÄN DIREKTIIVIN:
1 artikla
Muutetaan direktiiviä 78/1015/ETY seuraavasti:
1 Korvataan 2 artikla seuraavasti:
"2 artikla
Tässä direktiivissä:
a) 'kansallisella tyyppihyväksynnällä` tarkoitetaan hallintomenettelyä, joka tunnetaan nimellä:
- "agréation par type" Belgian lainsäädännössä,
- "standardtypegodkendelse",Tanskan lainsäädännössä
- "allgemeine Betriebserlaubnis", Saksan lainsäädännössä
- "åãêñéïç ôõðoõ" Kreikan lainsäädännössä,
- "homologación de tipo" Espanjan lainsäädännössä,
- "réception par type" Ranskan lainsäädännössä,
- "type-approval" Irlannin lainsäädännössä,
- "omologazione" tai "approvazione del tipo" Italian lainsäädännössä,
- "agréation" Luxemburgin lainsäädännössä
- "typekoedkeuring" Hollannin lainsäädännössä,
- "aprovação de marca e modelo", Portugalin lainsäädännössä
- "type-approval" Yhdistyneen kuningaskunnan lainsäädännössä,
b) 'vaihtopakojärjestelmien tai niiden osien ETY-tyyppihyväksynnällä erillisinä teknisinä yksikköinä` tarkoitetaan toimenpidettä, jolla jäsenvaltio vahvistaa vaihtopakojärjestelmän tyypin tai sen osan tyypin täyttävän tekniset vaatimukset ja läpäisseen liitteessä II esitetyt tarkastukset."
2 Korvataan 3 artiklan 1 kohdan toisessa alakohdassa viittaus liitteeseen II viittauksella liitteeseen III.
3 Lisätään seuraavasti artikla:
"6 a artikla
Edellä 3-6 artiklaa sovelletaan soveltuvin osin 2 artiklan b kohdassa määriteltyyn vaihtopakojärjestelmien tai niiden osien ETY-tyyppihyväksyntään erillisinä teknisinä yksikköinä.
Tällaisissa tapauksissa 3 artiklassa tarkoitettu mallitodistus on korvattava liitteessä IV esitetyllä ETY-tyyppihyväksyntätodistuksen mallilla ja 6 artiklassa tarkoitetut, liitteessä I olevassa 1.1 kohdassa mainitut yhden osan tai ominaisuuden muutokset on korvattava liitteessä I olevassa 1.3 kohdassa tarkoitetulla yhden ominaisuuden muutoksella."
4 Muutetaan ja täydennetään liitteitä tämän direktiivin liitteen mukaisesti.
2 artikla
1 1 päivästä lokakuuta 1989 alkaen:
a) jäsenvaltio ei saa evätä moottoripyörätyypiltä kansallista tyyppihyväksyntää eikä evätä erillisenä teknisenä yksikkönä pidettävältä vaihtopakojärjestelmätyypiltä tai tällaisen järjestelmän osan tyypiltä ETY-tyyppihyväksyntää tai kansallista tyyppihyväksyntää sallittuun melutasoon ja alkuperäiseen pakojärjestelmälaitteistoon liittyvistä syistä,
- jos moottoripyörä vastaa melutason ja alkuperäisen pakojärjestelmälaitteiston osalta direktiivin 78/1015/ETY, sellaisena kuin se on muutettuna tällä direktiivillä, liitteen I vaatimuksia,
- jos vaihtopakojärjestelmä tai sen osat erillisinä teknisinä yksikköinä vastaavat direktiivin 78/1015/ETY, sellaisena kuin se on muutettuna tällä direktiivillä, liitteen II vaatimuksia;
b) jäsenvaltio ei saa evätä moottoripyörien rekisteröintiä tai kieltää niiden myyntiä, liikkeelle laskemista tai käyttöä taikka kieltää tai estää vaihtopakojärjestelmien tai niiden erillisinä teknisinä yksikköinä pidettävien osien markkinoille saattamista tai käyttöä sallittuun melutasoon ja alkuperäiseen pakojärjestelmälaitteistoon liittyvistä syistä,
- jos moottoripyörä vastaa melutason ja alkuperäisen pakojärjestelmälaitteiston osalta direktiivin 78/1015/ETY, sellaisena kuin se on muutettuna tällä direktiivillä, liitteen I vaatimuksia,
- jos vaihtopakojärjestelmä tai osat erillisinä teknisinä yksikköinä vastaavat direktiivin 78/1015/ETY, sellaisena kuin se on muutettuna tällä direktiivillä, liitteen II vaatimuksia.
2 1 päivästä lokakuuta 1990 alkaen:
a) jäsenvaltiot eivät saa enää antaa direktiivin 78/1015/ETY 3 artiklan 1 kohdassa tarkoitettua todistusta moottoripyörätyypille sallitun melutason ja alkuperäisen pakojärjestelmälaitteiston osalta eikä muun muassa kyseisen direktiivin samassa kohdassa tarkoitettua todistusta vaihtopakojärjestelmätyypille tai sen osille erillisinä teknisinä yksikköinä, jos ne eivät vastaa direktiivin 778/1015/ETY, sellaisena kuin se on muutettuna tällä direktiivillä, säännöksiä;
b) - jäsenvaltiot saavat evätä moottoripyörätyypiltä tai vaihtopakojärjestelmätyypiltä tai sellaisen järjestelmän erillisenä teknisenä yksikkönä pidettävän osan tyypiltä kansallisen tyyppihyväksynnän sallittuun melutasoon ja alkuperäisen pakojärjestelmälaitteistoon liittyvistä syistä, jos ne eivät vastaa direktiivin 78/1015/ETY, sellaisena kuin se on muutettuna tällä direktiivillä, säännöksiä,
- jäsenvaltiot saavat evätä moottoripyörien rekisteröinnin tai kieltää niiden myynnin, liikkeelle laskemisen tai käytön taikka vaihtopakojärjestelmien tai niiden erillisinä teknisinä yksiköinä pidettävien osien markkinoille saattamisen ja käytön sallittuun melutasoon ja alkuperäiseen pakojärjestelmälaitteistoon liittyvistä syistä, jos ne eivät vastaa direktiivin 78/1015/ETY, sellaisena kuin se on muutettuna tällä direktiivillä, säännöksiä.
3 1 päivästä lokakuuta 1991 alkaen jäsenvaltiot saavat kieltää sellaisten moottoripyörien ensimmäistä kertaa liikkeelle laskemisen, joiden melutaso ja alkuperäinen pakojärjestelmälaitteisto eivät vastaa direktiivin 78/1015/ETY, sellaisena kuin se on muutettuna tällä direktiivillä, säännöksiä.
3 artikla
Jäsenvaltioiden on ennen 1 päivää lokakuuta 1989 annettava ja julkaistava tämän direktiivin noudattamisen edellyttämät säännökset. Niiden on ilmoitettava tästä komissiolle viipymättä.
Niiden on sovellettava näitä säännöksiä 1 päivästä lokakuuta 1989 alkaen.
4 artikla
Tämä direktiivi on osoitettu kaikille jäsenvaltioille.
Tehty Brysselissä 13 päivänä maaliskuuta 1989.

Labels: 12
3
8
20